Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Gaza islamistid jätkavad raketituld Lõuna-Iisraeli pihta.
Egiptuse apellatsioonikohus tühistas otsuse
Hamasi lisamise kohta terrorirühmituste nimistusse.
Peaminister Netanyahu kordas oma positsiooni,
mille järgi Iraani tuumapürgimuste peatamine
on meie põlvkonna peamisim väljakutse.
Gaza islamistid jätkasid raketituld Lõuna-Iisraeli pihta.
See katkestas vaherahu piiriüleses vägivallas
pärast mullust 50-päevast sõda Gazat kontrolliva Hamasi
ja Iisraeli vahel.
Gazast tulistatud raketid maandusid avaalal,
tekitamata vigastusi ja purustusi.
Vaenutegevuse eest võtsid vastutuse salafi rühmitused,
kes toetavad ISIL-it ja mässavad Hamasi valitsuse vastu Gazas.
Vastuseks ründasid Iisraeli Õhujõud Hamasi ja Islamidžihaadi tugikohti,
rõhutades, et Hamas vastutab Gazast lähtuva vaenutegevuse eest.
Keegi rünnakuis viga ei saanud, kuid Hamasi hooneil esines purustusi.
Vastuseks raketitulele
kritiseeris peminister Netanyahu rahvusvahelist kogukonda,
kes pole rünnakuid juudiriigi vastu hukka mõistnud,
ja tõotas kaitsta Iisraeli kodanikke.
Iisrael peab Hamasi vastutavaks iga Gazast lähtuva tulistamise eest.
Rahvusvaheline kogukond pole tulistamiset hukka mõistnud
ja ÜROs ei ütle keegi midagi.
On huvitav näha, kas see vaikus jätkub,
kui kasutame oma enesekaitseõigust täie jõuga.
Olgu selge, et maailmas leviv silmakirjalikkus
ei seo meie käsi Iisraeli kodanike kaitsmisel.
Nii oleme tegutsenud ja tegutseme ka edaspidi.
Vastuseks pingete süvenemisele
otsustas Iisrael sulgeda nädalavahetusel
Keren Shalomi piiripunkti, kuid jättis lahti teised punktid,
mille kaudu liiguvad Gazasse põhitarbekaubad,
mis strateegiaekspertide sõnul
on mõeldud aitama Gaza tsiviilelanike ülesehitustööd.
Iisrael otsustas piiripunktid täna hommikul avada.
Iisraeli Lõuna väejuhatuse ülema kindralmajor Turjemani sõnul
ei saa Iisrael mõne raketi pärast Gazas uut sõda alustada.
Lõuna-Iisraeli majorite kohtumisel rõhutas Turjeman,
et Hamas püüab vaos hoida salafi rühmitusi,
kes on paar viimast nädalat Iisraeli rakette tulistanud.
Saksamaal kohtusid USA president Obama
ja Saksa liidukantsler Merkel enne G7 tippkohtumist.
Obama kinnitas kõikumatut toetust juudiriigi julgeolekule.
Valge Maja esindaja rõhutas pressikonverentsil,
et USA toetab Iisraeli, kui see oma rahvast rünnakute eest kaitseb.
See pole mul esimene kord poodiumil seista ja mõista hukka
Gaza radikaalide raketirünnakud süütute Iisraeli tsiviilelanike vastu.
USA seisab Iisraeli kõrval,
kui Iisrael kaitseb oma rahvast nende rünnakute eest.
Egiptuse apellatsioonikohus tühistas otsuse
Hamasi lisamise kohta terrorirühmituste nimistusse.
Hamas on Moslemivennaskonna Palestiina haru.
Egiptus kuulutas Vennaskonna terrorirühmituseks ja surub seda maha
alates 2013. a, kui armee president Morsi võimult tõukas.
Egiptusel on olnud aastaid keskne roll
relvarahude korraldamisel naabrite Iisraeli ja Hamasi vahel.
Egiptus vahendas ka Gaza sõja lõpetanud vaherahu mullu augustis.
Apellatsiooni algatanud jurist tahab paluda, et Egiptuse Välisministeerium
lisaks Hamasi varasema otsuse järgi terrorirühmituste nimistusse.
Otsus ei vii meid algusse tagasi.
Esimese otsuse tühistamine ja teade jurisdiktsiooni puudumisest
on terroristide seaduse teostamine. Kuid ärgem unustagem,
et kaks varasemat otsust määratlseid Vennaskonna
ja Izz ad-Din al-Qassami Brigaadid terroirühmitusteks.
Izz ad-Din al-Qassami Brigaadid ehk Hamasi sõjaline tiib
nimetati Egiptuses terrorirühmituseks jaanuaris.
Hamas eiras otsuseid ja Moslemivennaskond väidab,
et tegeleb rahumeelse aktivismiga ja eitab vägivalda.
Peaminister Netanyahu hoiatas Iraani suhtes,
et see on viimastel kuudel toimetanud relvi oma toetajaile
Hezbollah'le, Hamasile, Islami- džihaadile ja Jeemeni houthidele.
Jerusalem Posti konverentsile saadetud kõnes ütles Netanyahu,
et Iraan teeb küberrünnakuid Iisraeli, naabrite ja lääneriikide vastu.
Netanyahu hoiatas taas tuumaleppe eest,
mis sillutaks Iraanile teed rikastada nii palju uraani,
et sellest piisaks mitmeks pommiks.
Iisraelil pole USAst paremat sõpra ja USA-l pole Iisraelist paremat sõpra.
Tänan president Obamat, Kongressi ja ameeriklasi
töö eest Iisraeli julgeoleku heaks. Kuid parimadki sõbrad
võivad rahvusvahelise julgeoleku alal eri meelt olla.
Miski pole Iisraelile, Lähis-Ida stabiilsusele
ja maailma rahule tähtsam kui Iraani tuumaoht.
Meie põlvkonna peamine väljakutse on takistada Iraanil tuumarelva luua.
Tuleb mõista, et Iraan ei ähvarda üksnes Iisraeli hävitada,
vaid vallutab Lähis-Idas suuri alu,
et eksportida islamirevolutsiooni kogu maailma.
Täna hõlmab Iraani agressiooni- kampaania kogu Lähis-Ida:
Jeemenit, Iraaki, Liibanoni, Gazat, Süüriat, Liibüat jt.
Täna rahastab Iraan globaalset terrorismi pea igal mandril.
Täna jätkab Iraan pretsedenditut relvatootmist,
valmistades droone, rakette, satelliite,
allveelaevu, täppisrakette ja muud.
Viimastel kuudel on Iraan toimetanud kaasaegseid relvi terrorirühmitustele
Hezbollah, Hamas, Islamidžihaad, Jeemeni houthid ja teised.
Täna korraldab Iraan küberrünnakuid Iisraeli, naabrite ja Lääne vastu.
Iraan teeb täna seda kõike ilma tuumarelvata.
Mida suudavad nad teha homme, kui neil on tuumarelv?
Lausanne'i raamlepe sillutab Iraanile tee
rikastada uraani terve tuumarelvaarsenali jaoks.
See on vältimatu tagajärg, kui Iraan lepingust kinni peab.
Kui nad lepingut rikuvad, saavad nad tuumapommi palju varem.
Leping annab Iraanile ka kohe kümneid miljardeid dollareid
ja sadu miljardeid lähiaastail. See on Iraani jaoks hulk raha
ülemaailmse terrorismi toetamiseks,
vaenutegevuseks Lähis-Idas ja vägevaks relvastumiseks.
Oleks ajalooline viga kiirustada seda halba lepingut sõlmima.
Netanyahu õhutas rahvusvahelist kogukonda kannatlikkusele
ja ootama paremat lepingut,
mis ei laseks Iraanil tuumarelva saada ja seoks lepingu sellega,
et Iraan muudaks oma käitumist Lähis-Idas ja maailmas.
On vaja kannatlikkust ja otsustavust oodata paremat lepingut,
mis sulgeks Iraani tee tuumapommi juurde
ja seoks piirangute tühistamise Iraani käitumise muutumisega.
Parem leping on võimalik. Ei ole veel liiga hilja.
Aitäh vaatmaast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri